open-index/open-wikipedia-markdown huggingface dataset:
Henryk Gulbinowicz

**Henrykas Romanas Gulbinovičius** (, 1923 m. spalio 17 d. Šukiškėse – 2020 m. lapkričio 16 d. Vroclave) – Lenkijos dvasininkas, 1976–2004 m. Vroclaco arkivyskupas.

## Biografija

Gimė 1923 m. spalio 17 d. Šukiškėse. Mokėsi Vilniaus jėzuitų gimnazijoje. 1944 m. įstojo į Vilniaus kunigų seminariją. Tuo pačiu metu pradėjo studijuoti ir teologiją Vilniaus universitete. Po karo išvyko į Balstogę. 1950 m. birželio 19 d. Balstogės Marijos Dangun Žengimo arkikatedroje bazilikoje įšventintas į kunigus, įšventino Romualdas Jalbžykovskis. 1950–1951 m. dirbo vikaru Šudzialovo Šv. Vincento Fereriušo ir Šv. Apaštalo Bartalomiejaus parapijoje. 1951–1955 m. studijavo teologiją Liublino universitete. 1956–1959 m. Balstogės Marijos Dangun Žengimo parapijos vikaras. 1959–1970 m. dėstė Olštyno kunigų seminarijoje. 1970 m. popiežiaus paskirtas Vilniaus arkivysupijos Lenkijos teritorijoje su centru Balstogėje vyskupu. 1976–2004 m. buvo Vroclavo arkivyskupu. Nuo 1985 m. kardinolas. 2020 m. lapkričio 11 d. gavo griežtas drausmines nuobaudas dėl pedofilijos nusikaltimų vykdymo ir dangstymo, jam uždrausta dalyvauti viešose pamaldose, renginiuose, nešioti vyskupo insignijas, būti palaidotam Vroclavo katedroje.

Parašė nemažai teologinių darbų.
## Išnašos

## Nuorodos

* Biografija (ang.)
Bhavnagaras

**Bhavnagaras** () – miestas vakarų Indijoje, Gudžarate, Kathijavaro pusiasalyje, netoli Khambhato įlankos kranto. Rajono centras. Plentų ir geležinkelių mazgas, veikia oro uostas. Tekstilės, maisto (aliejaus), chemijos pramonė. Svarbus deimantų apdirbimo centras. Apylinkėse kasama valgomoji druska. Netoliese yra didelė Alango laivų statykla. Yra 1893 m. statyta, Šivai skirta Thaktešvaro šventykla, Šri Svaminarajano šventykla, karališkieji rūmai, Viktorijos parkas. 50 km nuo Bhavnagaro yra svarbus džainų šventyklų kompleksas Palitana, už 42 km yra Velavadaro nacionalinis parkas.

## Istorija

Bhavnagaras įkurtas 1723 m. kaip Bhavnagaro kunigaikštystės sostinė. 1948 m. tapo Indijos Respublikos dalimi.

## Šaltiniai
Bhadravatis

**Bhadravatis** () – miestas Indijoje, Karnatakoje, 255 km į šiaurės vakarus nuo Bangaloro, prie Bhadros upės. Plentai į Tumkurą, Honavarą, Solapurą, Mangalorą, geležinkelio stotis. Svarbiausias Pietų Indijos juodosios metalurgijos pramonės centras. Geležies ir plieno kombinatas. Taip pat popieriaus, cemento, chemijos pramonė. Apylinkėse yra šventyklų, iš kurių svarbiausia XIII a. Lakšmi Narasinhos šventykla.

## Istorija

Bhadravatis pradėjo augti 1910 m., pastačius plieno gamyklą.

## Šaltiniai
Bhakros užtvanka

**Bhakros užtvanka** () arba ***Bhakra Nangalas*** – hidroelektrinių užtvankų kompleksas šiaurės vakarų Indijoje, Himačal Pradeše, ant Satledžo upės. Tai trečia pagal dydį užtvanka šalyje. Sudaro Bhakros, Nangalo, Koldamo užtvankos, Gobindsagaro tvenkinys (168,35 km²), drėkinimo kanalų sistema (bendras ilgis 4500 km, drėkina 1,5 mln. ha plotą).

Pagrindinė Bhakros užtvanka pastatyta 1948–1963 m. Ilgis 520 m, aukštis 226 m, plotis 9,1–191 m. Sudaro 5 turbinos po 108 MW, 5 turbinos po 157 MW. Bendra projektinė galia 1325 MW.

## Šaltiniai
Rasa Adomaitienė

**Rasa Adomaitienė** (g. 1973 m. sausio 28 d. Vilniuje) – lietuvių ekonomistė, diplomatė, buvusi  Lietuvos ambasadorė Airijoje (nuo 2014 m. liepos mėn. iki 2017 m. rugpjūčio mėn.).

## Biografija
1995 m. baigė verslo administravimo ir vadybos studijas Vilniaus universiteto Ekonomikos fakultete, 1997 m. čia įgijo tarptautinio verslo ir ekonomikos magistro laipsnį.

1998 m. pradėjo darbą užsienio reikalų ministerijos Tarptautinių ekonominių organizacijų skyriuje. 2001–2004 m. buvo Lietuvos nuolatinės misijos Jungtinių Tautų skyriaus Ženevoje pirmoji sekretorė.

2004 m. paskirta URM Ekonomikos departamento Užsienio prekybos politikos skyriaus vedėja, 2005 m. – 133-iojo komiteto skyriaus, 2009 m. – Išorinių ekonominių santykių departamento Prekybos politikos skyriaus vedėja. 2010–2011 m. buvo URM Ekonominio saugumo politikos departamento direktoriaus pavaduotoja, o vėliau – Išorinių ekonominių santykių departamento direktorė.

2014 m. liepos 24 d. R.Adomaitienė paskirta Lietuvos Respublikos ambasadorė Airijoje. Iš ambasadoriaus pareigų atšaukta nuo 2017 m. rugpjūčio 16 d.
2017 m. spalio viduryje R. Adomaitienė vairavo neblaivi, jai buvo nustatytas sunkus girtumas (2.65 promilės alkoholio) ir tais pačiais metais paliko diplomatinę tarnybą.

## Šaltiniai

|-
Lydekinis

**Lydekinis** keleto ežerų Lietuvoje pavadinimas:

* Lydekinis – Alytaus rajone;
* Lydekinis – Plungės rajone;
* Lydekinis – Švenčionių rajone;
* Lydekinis – Varėnos rajone;
* Lydekinis – Vilniaus rajone.
Lydekinis (Vilniaus r.)

**Lydekinis** – nedidelis ežerėlis Lietuvoje, Vilniaus rajone, 5,5 km į pietvakarius nuo Bezdonių, šalia Vilniaus miesto ribos (2 km nuo Aukštosios Veržuvos), Šeškučių pelkės šiaurvakarinėje dalyje. Telkšo raistinės lomos šiaurės vakariniame gale. Ežeras apskritimo pavidalo, ~0,15 km skersmens. Altitudė 138 m. Krantai žemi, vakarinis ir rytinis krantai pelkėti – plyti ~27 ha dydžio Šeškučių pelkė. Ežerą supa Lavoriškių giria (Kairėnų miškas).

Lydekinis vakaruose upokšniu siejasi su Tapelių ežeru (Neries baseinas).

## Istorija
Ežerėvardis kilęs nuo žuvies pavadinimo *lydeka*.
Senasis ežero pavadinimas: , . Vėliau ežeras gavo gretimai esančio ežero (dab. Šeškučių ežeras) pavadinimą: , , .

## Nuorodos
* ''Lydekinis'' ezerai.vilnius21.lt
Polina Gagarina

**Polina Sergejevna Gagarina** (; g. 1987 m. kovo 27 d. Maskvoje) – populiari Rusijos dainininkė, dainų autorė, aktorė ir modelis.

## Biografija

Polina Gagarina gimė 1987 m. kovo 27 d. Maskvoje, bet didžiąją savo vaikystės dalį mergina praleido Atėnuose, o grįžusi į Rusiją nusprendė studijuoti džiazo vokalą.

2003 metais Polina nugalėjo Rusijos Pirmojo kanalo muzikiniame projekte „Žvaigždžių fabrikas“ ir pradėjo bendradarbiauti su prodiuseriu Maksimu Fadejevu. 2005 metais atlikėja pasirašė sutartį su Igorio Krutojaus muzikos kompanija „APC Records“. Tais pačiais metais Jūrmaloje vykusiame konkurse „Naujoji banga“ užėmė trečiąją vietą. Vėliau išleido singlus „Kolybelnaya“, „Morning“, „Ya tvoya“, „Pomnyu“ ir „Ya tebya ne proshchu nikogda“. Jos debiutinis albumas „Poprosi u oblakov“ buvo išleistas 2007 metais.

2008 m. Polina kartu su Rusijos dainininke Irina Dubcova išleido singlą „Komu, zachem?“. 2010 m. kovo mėnesį pasirodė jos antrasis studijinis albumas „O sebe“. 2012 metais pradėjo dirbti su žinomu prodiuseriu Konstantinu Meladze, kuris sukūrė 2009 metais Rusijai atstovavusią dainą „Mamo“.

Atlikėja taip pat pelnė RU.TV „Metų atlikėjos“, MUZ-TV „Metų proveržio“ ir kelias „Auksinio gramofono“ apdovanojimų statulėles.

2015 m. kovo 9 d. paskelbta, kad 2015 m. „Eurovizijoje“ Rusijos garbę gins Polina Gagarina su daina „A Million Voices“ (Užėmė 2-ą vietą).

## Diskografija

### Albumai
* *Poprosi u oblakov* (2007)
* *O sebe* (2010)

### Singlai
* *Kolybelnaya* (2005)
* *Ya tvoya* (2006)
* *Ya tebya ne proshyu nikogda* (2007)
* *Lyubov' pod solntsem* (2007)
* *Gde to zhivet lyubov*' (2008)
* *Komu, zachem?* (su Irina Dubcova) (2008)
* *Propadi vse* (2009)
* *Ya obeshyau* (2010)
* *Oskolki* (2011)
* *Spektakl' Okonchen* (2012)
* *Net* (2012)
* *Navek* (2013)
* *Shagai* (2014)
* *A Million Voices* (2015)

## Nuorodos

* Oficialus tinklalapis – gagarina.com
Monika Kuszyńska

**Monika Kuszyńska** (g. 1980 m. sausio 14 d. Lodzėje) – lenkų dainininkė ir dainų autorė. 2000–2010 metais buvo Lenkijos poproko grupės „Varius Manx“ vokalistė.

## Biografija

Scenoje Monika debiutavo 2000 metais, kai ji buvo pasirinkta naująja grupės „Varius Manx“ vokaliste, pakeisdama Kasia Stankiewicz. 2001 m. su šia grupe išleido pirmąjį albumą „Eta“. Kitais metais pasirodė antrasis albumas pavadinimu „Eno“.

2006-aisiais dainininkė M. Kuszyńska pateko į automobilio avariją, dėl kurio liko dalinai paralyžiuota.

2015 m. nacionalinio Lenkijos transliuotojo TVP sprendimu atlikėja išrinkta atstovauti šaliai 2015 m. „Eurovizijoje“. Ji konkurse atliko dainą „In The Name of Love“. Kūrinio tekstą parašė ji pati, o muziką sukūrė jos vyras Kuba Raczyński.

## Diskografija

### Albumai
* 2012: *Ocalona*

## Nuorodos

* Oficialus tinklalapis – monikakuszynska.pl

|-
Bhatpara

**Bhatpara** () – miestas rytų Indijoje, Vakarų Bengalijoje, Kolkatos aglomeracijoje, prie Hugli upės. Geležinkelio stotis. Svarbus džiuto pramonės centras. Taip pat medvilnės, popieriaus gamyba. Yra ghatas, šventyklos, skirtos Hanumanui, Kali ir kt.

## Istorija

Bhatpara ėmė kurtis XIX a. pab., britams pradėjus džiuto pramonę regione.

## Šaltiniai
Bhilajus

**Bhilajus** () arba ***Bhilainagaras*** – miestas Indijoje, Čhatisgarhe, Durgo–Bhilainagaro aglomeracijoje, 32 km į vakarus nuo Raipuro. Stotis prie Hauros–Mumbajaus geležinkelio linijos. Veikia metalurgijos kombinatas (plieno gamykla). Jam žaliavos tiekiamos iš aplinkinių geležies ir mangano rūdų telkinių bei Korbos anglies baseino.

## Istorija

Bhilajus išaugo kai jungtinėmis TSRS–Indijos pastangomis buvo įkurtas metalurgijos kombinatas.

## Šaltiniai
Bykovas

**Bykovas** () – miesto tipo gyvenvietė Rusijoje, Maskvos srityje, Ramenskojės miesto apygardoje, 35 km į pietryčius nuo Maskvos. Geležinkelio stotis prie Maskvos–Riazanės linijos, praeina plentas iš Maskvos. Yra Bykovo oro uostas (nuo 2010 m. civiliniams skrydžiams nenaudojamas). Maisto, mašinų gamybos pramonė, lėktuvų remontas. Yra XVIII a. dvaro sodyba, Vladimiro ikonos Šv. Dievo Motinos cerkvė (1789 m.).

## Istorija

Bykovo gyvenvietė pradėjo kurtis 1861–1862 m. statant geležinkelį. 1962 m. suteiktas miesto tipo gyvenvietės statusas.

## Šaltiniai
Birlado plynaukštė

**Birlado plynaukštė** () – plynaukštė rytų Rumunijoje, Moldovos aukštumos vidurinė dalis. Sudaryta iš klinties, smiltainio, neogeninio molio. Tankiai išgraužta upių, priklausančių Sireto, Pruto ir Birlado baseinams. Aukštis iki 564 m. Gausu raguvų, tarpupiai plokšti. Auga bukų, ąžuolų miškai.

## Šaltiniai
Dragon Age: Inquisition

**Dragon Age: Inquisition** – kompiuterinis veiksmo vaidmenų žaidimas, kurį sukūrė „BioWare“, o 2014 m. lapkričio 18 d. išleido „Electronic Arts“. Trečioji „Dragon Age“ frančizės dalis. Žaidimas skirtas Microsoft Windows, PlayStation 3, PlayStation 4, Xbox 360 ir Xbox One platformoms.

Iš danguje atsivėrusių ertmių *Thedas* pasaulin ima plūsti demonai. Žaidėjas įsikūnija į Inkvizicijos, naujai atgimstančios organizacijos, lyderio vaidmenį. Šios organizacijos tikslas yra išnaikinti blogį, kuris nusėjo *Thedas* pasaulio žemes, nualintas karo, įvairių intrigų ir politinės nesantaikos.

## Nuorodos
* Oficiali svetainė
* „Dragon Age“ Wiki
James Hobrecht

**James Hobrecht** (1825 m. gruodžio 31 d. Klaipėdoje – 1902 m. rugsėjo 8 d. Berlyne) – kraštotvarkininkas, architektas.

## Biografija

Gimė 1825 m. gruodžio 31 d. Klaipėdoje, dvarininkų Ludolph Hobrecht ir Isabella Johnson šeimoje. 1834 m. su šeima persikėlė į Karaliaučių. Studijavo Berlyno statybos akademijoje, 1849 m. baigęs studijas tapo Berlyno architektų sąjungos nariu. 1851 m. suprojektavo savo pirmąjį darbą, tai vienos iš Karaliaučiaus miesto krantinių sutvarkymas. 1853 m. vasario 4 d. susituokė su Henriette Wolff, su kuria susilaukė 3 sūnų ir 4 dukterų. Nuo 1859 m. dirbo komisijoje atsakingoje už Berlyno miesto urbanistinį planavimą. 1860 m. stažavosi Paryžiuje ir Londone. Darydamas Berlyno apylinkių planus suprojektavo moderniausią drenažo ir kanalų sistemą ir radialinius kelius aplink miestą. Padedant savo brolio, tuo metu Berlyno mero Arthur Hobrecht, 1862 m. planas pradėtas įgyvendinti ir iki šių dienų išlikusi J. Hobrechto suplanuota Berlyno gatvių sistema. Įgyvendinus projektą išvyko į Štetiną, kur taip pat įgyvendino drenažo ir kanalizacijos sistemų įdiegimą mieste. Vėliau drenažo sistemą įgyvendino daugiau nei 30 Vokietijos miestų, taip pat Maskvoje, Tokijuje ir Kaire. 1872-1874 m. dėstė Berlyno statybos akademijoje. 1884-1896 m. buvo Berlyno miesto architektu atsakingu už tiltų ir kelių tiesimą. Jo pastangomis Berlyne tekanti Šprė upė pritaikyta laivybai. Mirė 1902 m. rugsėjo 8 d. Berlyne. 1908 m. viena iš Berlyno gatvių pavadinta jo garbei. Taip pat jo garbei atminti viena iš gatvių pavadinta Darmštate. 

## Darbai

* James Hobrecht: Die modernen Aufgaben des großstädtischen Straßenbaues mit Rücksicht auf die Unterbringung der Versorgungsnetze. In: Centralblatt der Bauverwaltung 10 (1890), Nr. 36, Sp. 353-356, Sp. 375-376, Nr. 37, Sp. 386-388.
* James Hobrecht: Entwickelung der Verkehrs-Verhältnisse in Berlin. Ernst, Berlin 1893 
* James Hobrecht: Über die Vorbildung für den Besuch des Polytechnikums. Schade, Berlin 1878. 


Vaizdas:Boehm Berlin 1862.jpg|Berlyno miesto planas 1862 m.
Vaizdas:Hobrechtstr.jpg|Įamžinimas Berlyne
Vaizdas:Hobrechtsfelde plaque.jpg|Paminklinė lenta
Vaizdas:Berliner Gedenktafel - Hobrecht, Lapidarium.jpg|Paminklinė lenta
Vaizdas:Berlin radialsystem V.jpg|Vandens pumpavimo stotis Berlyne
Vaizdas:XPumpwerk-IX-055.jpg|Vandens pumpavimo stotis Berlyne


## Nuorodos

* Susijusi literatūra (vok.)
* Biografija I (vok.)
* Biografija II (vok.) 

## Literatūra

* Dirk Hainbuch/ Florian Tennstedt (Bearb.): Biographisches Lexikon zur Geschichte der deutschen Sozialpolitik 1871 bis 1945. Band 1: Sozialpolitiker im Deutschen Kaiserreich 1871 bis 1918. Kassel University Press, Kassel, 2010, S. 77; ISBN print 978-3-86219-038-6, ISBN online 978-3-86219-039-3
* Ingrid Thienel: Hobrecht, James. In: Neue Deutsche Biographie (NDB). Band 9, Duncker & Humblot, Berlin 1972, ISBN 3-428-00190-7, S. 280 f.
* Claus Bernet: The Hobrecht Plan (1862) and Berlin’s Urban Structure, in: Urban History 31, 3, 2004, S. 400–419.
* Klaus Strohmeyer: James Hobrecht. (1825–1902) und die Modernisierung der Stadt. Verlag für Berlin-Brandenburg 2000. ISBN 3-932981-67-7.
Bengbu

**Bengbu** () arba ***Benbu, Bengpu, Bangbu*** – prefektūros lygio miestas Kinijos Liaudies Respublikos rytuose, Anhui provincijoje, prie Hvaihės upės, 135 km į šiaurę nuo Nandzingo. Svarbus transporto mazgas (geležinkelių stotis, upių uostas, perkėla). Žemės ūkio produkcijos perdirbimas (daugiausia augalinio aliejaus), metalurgijos, mašinų gamybos, tekstilės, chemijos, maisto pramonė.

## Istorija

Bengbu nuo seno buvo svarbus upių ir sausumos transporto mazgas. Garsėjo perlų auginimu.

## Šaltiniai
Berdo stotis

**Berdo stotis** () – buvusi Jungtinių Amerikos Valstijų antarktinė tyrimų stotis, įkurta vakarų Antarktidoje, Merės Berd žemėje, Berdo lygumoje, 1553 m aukštyje virš jūros lygio, 660 km nuo vandenyno kranto. Įkurta 1957 m., minint tarptautinius geofizikos metus. Stotis pastatyta naudojant apleistų Litl Amerikos bazių medžiagas. Pirmajai bazei sugriuvus, 1960 m. pastatyta nauja. Ji stovėjo iki 1972 m., kol dėl per storos sniego dangos, užgulusios statinius, apleista. Nuo tada Berdo stotis tebuvo vasaros stovyklaviete, o 2004 m. visiškai apleista.

Berdo stotis yra tiesiai ant Vakarų Antarktidos ledo skydo, kurio tyrimas labai svarbus stebint klimato pokyčius. Vidutinė temperatūra čia yra -28,5 °C (rugpjūčio vidutinė -36,3 °C, sausio -14,6 °C). Per stebėjimų laikotarpį temperatūra sparčiai kilo (viena sparčiausiai šylančių Žemės vietų).

Stotis pavadinta JAV poliarinio tyrinėtojo Ričardo Berdo vardu. Berdo stotis vaizduojama siaubo filme „Padaras“.

## Šaltiniai
Berdo lyguma

**Berdo lyguma** arba ***Berdo baseinas*** – poledinė lyguma vakarų Antarktidoje, Merės Berd žemėje. Iš pietų ribojama Transantarktinio kalnagūbrio, iš rytų – Elsvorto kalnų, iš šiaurės – Amundseno jūros pakrantės kalnų, vakaruose palaipsniui pereina į Roso šelfinį ledyną. Ledo dangos storis 1500–3000 m.

Atrasta XX a. 6–7 dešimtmetyje JAV antarktinės ekspedicijos. Pavadinta poliarinio tyrinėtojo Ričardo Berdo (*Richard Evelyn Byrd*) garbei.

## Šaltiniai
Kauno šv. Jono Pauliaus II koplyčia

**Kauno šv. Jono Pauliaus II parapijos koplyčia** – parapijos koplyčia Kaune, pastatyta 2015 m. Iki jos pamaldos laikinai vyko Šilainiuose esančios Jono Pauliaus II gimnazijos aktų salėje, Baltų pr. 103, ir II klinikinės ligoninės koplyčioje, Josvainių g. 2.

## Istorija

Šilainių gyvenamajame mikrorajone esančiai vienai Šv. Dvasios bažnyčiai nepajėgiant tinkamai aptarnauti tikinčiųjų poreikių ir siekiant tolygesnio maldos namų išdėstymo mieste, 2013 m. buvo įsteigta Kauno palaimintojo Jono Pauliaus II parapija. Šiai parapijai priskirta dalis Kauno Šventosios Dvasios parapijos teritorijos ir dalis Raudondvario Šv. Kūdikėlio Jėzaus Teresės parapijos teritorijos. Ištisai arba iš dalies priklausantys naujajai parapijai gyvenamieji mikrorajonai: Giraitė, Linkuva, Maironiškiai, Milikoniai, Ramovės, Romainiai, Smėliai, Užliedžiai, Vijūkai,

Parapijos klebonas – kun. Andrius Alminas, lig tol ėjęs Kauno Palaimintojo Jurgio Matulaičio (Eigulių) parapijos vikaro ir Kauno universitetinių klinikų kapeliono pareigas. Naujajam klebonui pavesta burti gyvą parapijos bendruomenę, rūpintis maldos namų įkūrimu bei parapijos bažnyčios statyba.

2014 m. liepą pradėta vykdyti parapijos bendruomenės namų – koplyčios statyba. Statinio plotas – 253 m², projektą paruošė arch. Algimantas Kančas. Nuomojamos patalpos iš Jono Pauliaus II gimnazijos netenkino bendruomenės poreikių, be to, aktų sale galima naudotis tik sekmadieniais, nevykdant didesnių kultūrinių ir dvasinių projektų. 2014 m. rugsėjo mėn. pakloti koplyčios pamatai. 2015 m. kovo mėn. įvyko pirmosios mišios Verbų sekmadienį naujojoje koplyčioje.

2017 m. liepos 5 d. prie parapijos koplyčios buvo įkasta būsimos Kauno šv. Jono Pauliaus II bažnyčios ir paminklo „Pašaukti laisvei“ kapsulė. Bažnyčios statybą planuojama užbaigti 2022 m.

## Galerija

Kaunas, šv. Jono Pauliaus II koplyčioje.JPG|Koplyčios interjeras
Šilainių koplyčia, statoma.JPG|Koplyčia 2015 m.
Kaunas, vieta šv. Jono Pauliaus II bažnyčiai.JPG|Vieta būsimai bažnyčiai, 2017 m.
Šilainiai, būsimos bažnyčios kryžius.JPG|Kryžius būsimos bažnyčios vietoje, 2019 m.


## Šaltiniai

## Nuorodos

* 
* Arkivyskupijos informacija
Užusalių sentikių cerkvė

**Užusalių sentikių cerkvė** – maža sentikių cerkvė Užusaliuose, veikianti vaikų darželio patalpose. Cerkvė be varpinės, neturi kryžių, bokštų. Įsikūrusi labai panašiame į gyvenamąjį namą pastate, netoli Užusalių stačiatikių Šv. Aleksandro Neviškio cerkvės. Abipus įėjimo į cerkvę yra įsikūrę gyventi žmonės.

## Istorija

1908 m. parapiją Paskutiškiuose įkūrė sentikiai pomorcai.

## Šaltiniai
The Makemakes

**„The Makemakes“** – Austrijos poproko muzikos grupė.

Nariai – Dominic „Dodo“ Muhrer, Markus Christ ir Florian Meindl. Grupės pavadinimas kilęs iš trečiosios pagal dydį nykštukinės planetos Makemakės. Pirmąjį savo singlą, pavadinimu „The Lovercall“, vaikinai išleido 2012 metais, o išgarsėjo, apšildę „Bon Jovi“ koncertą Krieau stadione, Vienoje.

2015 m. po pergalės Austrijos nacionaliniame finale *Wer singt für Österreich* grupė išrinkta atstovauti Austrijai 60-ame „Eurovizijos“ konkurse. Ten jie atliko dainą „I Am Yours“.

## Diskografija
### Albumai
* 2015: *The Makemakes*

### Singlai
* 2012: *The Lovercall*
* 2014: *Million Euro Smile*
* 2015: *Big Bang*
* 2015: *I Am Yours*

## Nuorodos

* Grupės svetainė – themakemakes.com 

|-
Beišanas

**Beišanas** () – kalnynas Vidurinėje Azijoje, Kinijos Liaudies Respublikoje (Gansu), tarp Alašano dykumos ir rytinių Tianšanio pakraščių bei tarp Lobnoro įdubos ir Žošuji upės. Ilgis ~700 km. Aukštis siekia 2791 m. Sudarytas daugiausia iš metamorfinių ir kristalinių uolienų. Beišano kalnynas susideda iš luistinių gūbrių ir kalnagūbrių. Gausu eolinių darinių. Būdingos akmeningos dykumos ir pusdykumės, druskožemiai. Paviršinių vandenų nėra.

## Šaltiniai
Beihajus

**Beihajus** (, ) arba ***Pakhojus*** – prefektūros lygio miestas Kinijos Liaudies Respublikos pietryčiuose, Guangsi provincijoje, prie Pietų Kinijos jūros įlankos kranto. Svarbus jūrų uostas. Yra oro uostas, geležinkelio stotis. Laivų statybos pramonė, žuvies ir kitų jūros gerybių perdirbimas, džiuto pramonė. Kurortas (pajūrio paplūdimiai).

## Šaltiniai
Will Stevens

**Will Stevens** (g. 1991 m. birželio 28 d.) – lenktynininkas iš JK, nuo 2015 m. atstovaujantis Formulės 1 Marussia komandą.

Britas iki Formulės 1 lenktyniavo Eurocup Formula Renault 2.0, Didžiosios Britanijos Formula Renault ir Toyota Racing čempionatuose.

2014 m. Abu Dabio lenktynėse W. Stevens Caterham ekipoje pakeitė Marcus Ericsson.

## Šaltiniai
Roberto Merhi

**Roberto Merhi** (g. 1991 m. kovo 22 d.) – ispanų Formulės 1 lenktynininkas, nuo 2015 m. sezono atstovaujantis Marussia komandą.

Ispanas iki Formulės 1 dalyvavo Europos Formulės 3, GP 3 ir World Series by Renault čempionatuose. 2011 m. R. Merhi tapo Europos F3 čempionu, o 2014 m. finišavo trečias World Series by Renault bendroje įskaitoje.

2014 m. F-1 sezone ispanas buvo Caterham ekipos bandytojas.

## Šaltiniai
Måns Zelmerlöw

**Måns Petter Albert Zelmerlöw** (g. 1986 m. birželio 13 d. Lunde) – Švedijos pop muzikos dainininkas.

Måns Zelmerlöw išgarsėjo 2005 metais dalyvaudamas „Swedish Idol“ šou, tačiau jame užėmė tik 5-tąją vietą. 2007 m. atlikėjas pirmą kartą pasirodė *Melodifestivalen* atrankoje su kūriniu „Cara Mia“. Nors laimėti nepavyko, tačiau kūrinys tapo hitu Švedijoje. Antrą sykį Måns savo laimę nacionalinėje atrankoje bandė 2009 m. su daina „Hope and Glory“. Nors būtent šis kūrinys finale labiausiai sužavėjo komisiją, tačiau vaikinui pritrūko žiūrovų palaikymo ir tuomet į „Euroviziją“ vyko Malena Ernman. 2010 m. atlikėjas sugrįžo į *Melodifestivalen*, šį kartą kaip vedėjas. Trečiasis pasirodymas 2015 m. atrankoje buvo sėkmingas ir tapo Švedijos atstovu jubiliejinėje „Eurovizijoje“. Gegužės 23 dieną Måns su daina „Heroes“ laimėjo 2015 m. „Euroviziją“. Kitais metais, Månsas vedė 2016 m. „Euroviziją“ kartu su Švedijos laidu vedėja, komike Petra Mede.
2024 m. lapkričio pabaigoje Månsas buvo paskelbtas vienu iš „Melodifestivalen 2025“ dalyvių, praėjus dešimčiai metų po pergalės su „Heroes“ ir 20-mečio, kaip daininkas. Jis 2025 m. vasario 22 d. Malmėje dalyvavo ketvirtajame pusfinalį su daina „Revolution“ ir pateko tiesiai į finalą kovo 8 d. Finale jis finišavo antroje vietoje, atsilikdamas nuo nugalėtojo KAJ.

Per 2016 m. Jūros Šventę buvo pagrindinis šventės vakaro atlikėjas. Jo paklausyti į Kruizinių Laivų Terminalą susirinko 15 000 žmonių.
2017 m. pasipiršo britų aktorei Caria Jonson. 2018 m. gegužės 26 d. jiems gimė sūnus.

## Diskografija

### Albumai
* *Stand By For…* (2007)
* *MZW* (2009)
* *Christmas with Friends* (2010)
* *Kära vinter* (2011)
* *Barcelona Sessions* (2014)
* *Perfectly Damaged* (2015)
* „Chameleon“ (2016)

## Nuorodos

* Oficialus tinklalapis – mzw.se (švedų k.)
Magūnai (Visaginas)

**Magūnai** – kaimas Visagino savivaldybėje, 4 km nuo Visagino, šalia kelio . Telkšo Gulbinis. Senosiose kapinėse stovi Magūnų koplyčia.

## Istorija

Iki 1918 m. priklausė Rusijos imperijai.

Magūnų kaimas – viena seniausių Visagino apylinkių vietovių, istorijos šaltiniuose žinoma kaip Breslaujos pavieto gyvenvietė. XVII a. pradžioje čia vyko teismo procesas, jame už raganavimą buvo nuteisti myriop keli vietos gyventojai. Kapinaitės siejamos su Gūrių (Kalnėnų) dvarininko Butlerio vardu – 1833 m. jis čia palaidojo savo mažametį sūnų ir virš jo kapo pastatė koplytėlę. Dvaro savininkai vėliau čia nebelaidojo, matyt, turėjo kitur savo giminės laidojimo vietą. Butleriams išvykus, dvare apsigyveno vokiečių kilmės Engelhardų giminė. Magūnų kapinaitėse buvo laidojami magūniečiai, senu papročiu jose vis dar statė medinius kryželius. Seniausias akmeninis kryžius pastatytas jau sunykus Gūrio dvarui – jis datuojamas 1891 m.

Nuo 1995 m. priklauso Visagino savivaldybei.

|}

## Gyventojai

## Šaltiniai
Justinas Bružas

**Justinas Bružas** (~1915 m., Žemytės k., Skuodo vls., Telšių aps., Kauno gub. – 1955 m. Margininkų k., Lenkimų apyl., Skuodo r.) – Lietuvos partizanas, Žemaičių apygardos Kardo rinktinės Skirmanto kuopos Lenkimų būrio partizanas.

Juodeikių pieno separavimo punkto vedėjas. 1947 m. suimtas stribų, pakeliui į Lenkimus pabėgo, tapo Lietuvos laisvės armijos Žemaičių apygardos Kardo rinktinės Skirmanto (Skuodo) kuopos Lenkimų būrio partizanu. 

Būrį sunaikinus, slapstėsi Margininkuose. Apsuptas 1955 m. vasarą Antano Petrausko sodyboje, ant tvartų įrengtoje slėptuvėje. Nukautas bandant prasiveržti pro apsupties žiedą. 

Atminimas įamžintas Žemytėje 2000 m. pastatytame paminkle.

Šeima – žmona Adolfina, dukra Zita, sūnūs Justinas ir Vincas, taip pat senutė motina Anastazija, 1948 m. sausio 3 d. ištremta į Tomską. Motina mirė tremtyje. Žmona su vaikais 1959 m. grįžo į Lietuvą.

Sodybos pastatai nugriauti, o mediena panaudota Lenkimų stribokijos šildymui.

## Šaltiniai

* Lietuvos gyventojų genocidas, 1944–1947. – Vilnius, 1998. – T. 2 (A–J). – P. 253
* Leonas Rimeikis. Klajūnas. – Mažeikiai, 2013. – P. 98, 158–159
* Leonas Rimeikis. Gimtoji parapija Lenkimai. – Klaipėda, 2005. – P. 41
Antrasis valiutų kurso mechanizmas

**Antrasis valiutų kurso mechanizmas (VKM II)** () – valiutų kurso mechanizmas, pradėjęs veikti nuo 1999 m. sausio 1 d. ir pakeitęs iki tol veikusį Europos Pinigų Sistemos valiutų kurso mechanizmą. 
Skirtas pasirengti įvesti bendrąją valiutą eurą ir siekti euro zonos narystės. Leistinas nacionalinės valiutos ir euro kurso svyravimo ribos ne didesnės kaip ±15 procentų. ES valstybės prieš įstojant į VKM II privalo įvykdyti įsipareigojimus (finansų sektoriaus priežiūros, nemokumo, kovos su pinigų plovimu ir kitose srityse) bei turi dalyvauti joje ne mažiau kaip dvejus metus ir atitikti konvergencijos kriterijus. Kiekvienos valstybės dalyvavimas VKM II yra savanoriškas.

Nuo euro įvedimo prie VKM II prisijungė šios valstybės narės: Danija ir Graikija (1998 m. rugsėjo 26 d.), Estija, Slovėnija ir Lietuva (2004 m. birželio 27 d.), Kipras, Latvija ir Malta (2005 m. balandžio 29 d.), Slovakija (2005 m. lapkričio 25 d.), Kroatija bei Bulgarija (2020 m.  liepos 10 d.) Didžioji dauguma pastarųjų valstybių įsivedė eurą. Šiuo metu Danija, Kroatija, Bulgarija dalyvauja VKM II.

## Išnašos
Izolda Bričkovskienė

**Izolda Bričkovskienė** (g. 1955 m. gegužės 5 d. Vilniuje) – lietuvių diplomatė, Lietuvos ambasadore dirbusi Airijoje (2005-2009 m.), Slovėnijoje (2012-2014 m.) ir Norvegijoje (2014-2017 m.).

## Biografija
1978 m. baigusi filologijos studijas Vilniaus universiteto Filologijos fakultete, dirbo Trakų internatinėje mokykloje, 1982–1991 m. – Vilniaus kelionių biure.

1991 m. pradėjo dirbti Užsienio reikalų ministerijos Kadrų skyriuje. 1992–1996 m. buvo URM Rytų ir Vidurio Europos šalių skyriaus trečioji, antroji sekretorė.

1996–2000 m. dirbo Lietuvos ambasadoje Varšuvoje – antroji, pirmoji sekretorė, patarėja. 2000–2003 m. buvo URM Vidurio Europos šalių skyriaus vedėja, Europos šalių departamento direktorė.

2003–2005 m. – įgaliotoji ministrė Lietuvos ambasadoje Airijoje, 2005–2009 m. – Lietuvos ambasadorė šioje šalyje.

2009–2012 m. buvo URM Vystomojo bendradarbiavimo ir paramos demokratijai departamento direktorė.

2012–2014 m. vadovavo Lietuvos Respublikos ambasadai Slovėnijoje. 2014 m. rugsėjo 10 d. paskirta Lietuvos ambasadore Norvegijoje, ja dirbo iki 2017 m. rugsėjo 25 d.

I.Bričkovskienė 2003 m. apdovanota Ordino „Už nuopelnus Lietuvai“ Riterio kryžiumi.

## Šaltiniai

|-

|-

|-
Robin Thicke

**Robin Charles Thicke** (g. 1977 m. kovo 10 d.) – amerikiečių ir kanadiečių kilmės dainininkas ir dainų autorius. Per savo karjerą atlikėjas yra dirbęs su daugybe kitų garsių atlikėjų, tokių kaip Christina Aguilera, Nicki Minaj, Pharrell Williams, Usher, bei daugybe kitų. Su savo solinėmis dainomis išgarsėjo 2013 m., išleidęs singlą „Blurred Lines“.

Dėl skyrybų su žmona Paula Patton, atlikėjas 2014 m. nusprendė padaryti pertrauką nuo muzikinės karjeros, tačiau 2015 m. grįžo į sceną.

2023 m. duomenimis, atlikėjas yra išleidęs aštuonis studijinius albumus, iš kurių naujausiasis, „On Earth, and in Heaven“, išleistas 2021 m. vasarį.

## Diskografija
* *A Beautiful World* (2003)
* *The Evolution of Robin Thicke* (2006)
* *Something Else* (2008)
* *Sex Therapy: The Session* (2009)
* *Love After War* (2011)
* *[[Blurred Lines]]* (2013)
* *Paula* (2014)
* *On Earth, and in Heaven* (2021)

## Išnašos

## Nuorodos
* 
*
Blurred Lines

**Blurred Lines** – šeštasis studijinis amerikiečių atlikėjo Robin Thicke albumas, išleistas 2013 m. liepos 12 d. Albume kartu dainas atlieka tokie atlikėjai, kaip T.I., Pharrell Williams, Kendrick Lamar, bei kiti. Pirmasis singlas, „Blurred Lines“, tapo itin populiariu visame pasaulyje ir tapo pirmuoju atlikėjo singlu, pasiekusiu pirmąją vietą „Billboard Hot 100“ reitinge. Nors pats albumas ir susilaukė vidutiniškų kritikų įvertinimų, tačiau jis debiutavo pirmojoje „Billboard 200“ bei Jungtinės Karalystės albumų reitingų vietose.

## Dainų sąrašas

## Išnašos
Vingio parko šaltinis

**Vingio parko šaltinis** – hidrogeologinis kraštovaizdžio objektas, esantis Vingio parke, netoli Vingio parko liepų alėjos, miškingame Neries šlaite.

Šis šaltinis kaip gamtos paveldo objektas saugomas nuo 1996 m. gegužės 29 d. Vilniaus miesto savivaldybės Tarybos sprendimu.

## Nuorodos

* Saugomų teritorijų valstybės kadastras 

## Šaltiniai
Šv. Roko ligoninė

**Šv. Roko ligoninė** – slaugos ir palaikomojo gydymo ligoninė Vilniuje. Teikia slaugos ir ilgalaikio gydymo, suaugusiųjų stacionarios paliatyviosios pagalbos paslaugas.

## Istorija
2013 m. Vilniaus universitetinė slaugos ir ilgalaikio gydymo ligoninė sujungta su Sapiegos ligonine, bendra įstaiga pervadinta į Šv. Roko ligoninę.

2013–2015 m. rekonstruota buvusi Antakalnio vaikų poliklinika, kurios patalpose įsikurė naujoji ligoninė. Įrengtas liftas su brailio rašto žymeniu, įrengta koplyčia, daugiau nei 80 palatų ir 240 lovų.

2025 m. vasario mėn. Vilniaus miesto savivaldybė pritarė Šv. Roko ligoninės reorganizavimui, ją prijungiant prie Vilniaus miesto klinikinės ligoninės.

## Direktoriai
* Nuo 2013 m. Robertas Prokurotas

## Šaltiniai

## Nuorodos
* Oficiali svetainė
Kardiolita

**Kardiolita** –  privati chirurginio ir terapinio gydymo ligoninė ir poliklinika, esanti Vilniuje, Laisvės pr. 64A.

## Istorija

1998 m. Vilniuje buvo įkurtas **Širdies chirurgijos centras**. 2011 m. centras tapo **privačia ligonine ir poliklinika „Kardiolita“**.

2013 m. įstaiga tapo pirmąja tarptautiniu standartu sertifikuota privačia klinika Baltijos šalyse..

2015 m. pavadinimas pakeistas į **„Kardiolitos“ klinikas**. 2017 m. susijungta su Kaune esančiomis „Bendrosios medicinos praktika“ klinikomis ir Šiauliuose esančia Svalbono klinika.

## Direktoriai
* 1996 - 2003 m. Vitas Mačiulis
* 2003 - 2006 m. Semionas Finkelšteinas
* 2006 - 2008 m. Vygandas Sliesoraitis
* 2008 - 2008 m. Andrius Jonutis
* 2008 - 2017 m. Darius Jonutis
* Nuo 2017 m. Andrius Kostogiz

## Šaltiniai

## Nuorodos
* Svetainė
Stars Dance

**Stars Dance** – debiutinis studijinis amerikiečių atlikėjos Selena Gomez albumas, išleistas 2013 m. liepos 23 d. Tai – pirmasis atlikėjos solinis albumas, kadangi anksčiau išleisti albumai buvo kartu su grupe „Selena Gomez & the Scene“. Šiame albume itin ryškūs EDM, dubstep, techno bei disco elementai, o pati Gomez teigė, jog didelę įtaką muzikai turėjo Britney Spears bei Skrillex. Dainose daugiausia dainuojama apie meilę. Albumas susilaukė vidutiniškų kritikų įvertinimų – vieni gyrė Gomez brandesnes dainas bei jų žodžius, tačiau kiti kritikavo dėl vienodų elektroninių dainų. Tačiau albumui tai nesutrukdė debiutuoti pirmojoje „Billboard 200“ reitingo vietoje. Tai buvo pirmasis atlikėjos albumas, pasiekęs šią viršūnę.

## Dainų sąrašas

## Išnašos
Tauragės ligoninė

**VšĮ Tauragės ligoninė** – regioninė gydymo įstaiga, teikianti diagnostikos, gydymo, reabilitacijos, slaugos paslaugas. Ligoninė įsikūrusi V. Kudirkos g. 2, Tauragėje.

Ligoninėje yra 234 lovos, per metus stacionarinė pagalba suteikiama daugiau negu 9500 pacientų, atliekama 2850 operacijų. Dirba 444 darbuotojai, iš jų 41 dirba antraeilėse pareigose. Tai 76 gydytojai, 203 slaugytojos ir 165 aptarnaujančio – ūkinio personalo darbuotojai.

## Istorija
 
Pirmoji valstybinė ligoninė Tauragėje buvo atidaryta 1920 m. Tauragės dvare. Joje buvo 20 lovų – chirurgijos, vidaus ligų ir infekcinio profilio. Ligonėje dirbo 10 darbuotojų, iš jų – 1 gydytojas. 1926 m. ligoninė persikėlė į Radvilų pilies patalpas. Lovų skaičius padidėjo iki 35, dirbo 2 gydytojai, 1 felčeris, 1 akušerė, 1 med.  sesuo.

1932 pastatyta nauja 65 lovų ligoninė, kurią suprojektavo Karolis Reisonas. Karo metais ligoninė patyrė nuostolių: žuvo darbuotojų, buvo sunaikintas brangus inventorius. Pokaryje sutvarkytoje ligoninėje dirbo 250 žmonių: 31 gydytojas, iš jų 6 stomatologai, 106 vidurinio med. personalo darbuotojai. Vėliau kūrėsi nauji skyriai, o didėjant gimstamumui, 1961 m. organizuoti atskiri gimdymo namai, įkurtas vaikų ligų skyrius. 1963–1972 m. pastatyta vaikų poliklinika, išaugo periferinių medicinos įstaigų tinklas, rajono centrinėje ligoninėje lovų skaičius pasiekė 160, joje dirbo 70 gydytojų bei 270 vidurinio medicinos personalo. 1974 m. pastatytas naujas ligoninės korpusas, 1981 m. poliklinika, 1986 m. akušerijos – ginekologijos korpusas, vyko medicinos reformos, naikinosi ir kūrėsi nauji struktūriniai ligoninės padaliniai.

2010 m. rugpjūčio 25 d. Tauragės rajono savivaldybės tarybos sprendimu VšĮ **Tauragės apskrities ligoninė** tapo VšĮ Tauragės ligoninė. 

2013 m. ligoninė buvo rekonstruojama: pagerinta pastatų šiluminė izoliacija, modernizuotos karšto vandens ir elektros tiekimo sistemos, atnaujintos patalpų vėdinimo sistemos, įrengta medicininių dujų tiekimo sistema. Iki 2017 m. dalimis bus atnaujinta medicinos įranga. Baigtas įgyvendinti projektas „Dienos chirurgijos, slaugos bei paliatyviosios slaugos paslaugų plėtra bei stacionarių paslaugų optimizavimas“.

## Skyriai, padaliniai

Ligoninėje veikia priėmimo – skubiosios pagalbos, vaikų ligų, vidaus ligų, nervų ligų, psichiatrijos, anesteziologijos – reanimacijos, chirurgijos, ortopedijos – traumatologijos, radiologijos, fizinės medicinos ir reabilitacijos, akušerijos – ginekologijos skyriai, operacinė ir konsultacijų poliklinika.

## Vyr. gydytojai, direktoriai

* Ernestas Markevičius – 1954–1963 m.
* A. Vaickelionis – 1963–1972 m.
* Eugenijus Palekas – 1972–2008 m.
* Irmantas Mockus – 2008–2017 m.
* Liutauras Indriuška – nuo 2017 m.

## Šaltiniai

## Nuorodos

* Oficiali svetainė
* Tauragės ligoninės ir personalo reitingai (''pincetas.lt'')
* Sveikatos apsaugos ministro vizitas Tauragės ligoninėje
* Savanoriškos priemokos už gydymą Tauragės ligoninėje (''rytas.lt'')
Katė su devyniomis uodegomis

**Katė su devyniomis uodegomis** () – 1971 m. režisieriaus Dario Argento sukurtas giallo stiliaus filmas.

## Pagrindiniai aktoriai
: *Aktorius – vaidmuo*
* James Franciscus – Karlas Džordanis
* Karl Malden – Franko Arno
* Catherine Spaak – Ana Terzi
* Pier Paolo Capponi – policininkas Spinis
* Horst Frank – daktaras Braunas
* Rada Rassimov – Bjanka Merusi
* Ada Pometti – telefono operatorė

## Turinys

Institute, kuriame vykdomi biologiniai ir genetiniai tyrimai, nužudomas sargas, vėliau – dar keli darbuotojai. Žurnalistas Karlas Džordanis, rašantis apie šiuos nusikaltimus, susipažįsta su buvusiu kolega Franku Arno. Nors pastarasis prieš 15 metų prarado regėjimą, jo pomėgis spręsti galvosūkius ir praeito darbo įgūdžiai leidžia pastebėti tai, į ką dėmesio neatkreipia kiti. Abu vyrai, turintys savo rankose devynis įkalčius, imasi nusikaltimo tyrimo...
Saulius Petreikis

**Saulius Petreikis** (g. 1984 m. birželio 14 d. Barstyčiuose) – muzikas, pučiamųjų instrumentų virtuozas, solistas, multiinstrumentalistas.

## Biografija
Lietuvos Muzikos ir Teatro Akademijoje baigė klasikinio trimito studijas (2004–2010 m.), 2006–2008 m. grojo pučiamųjų orkestre „Trimitas“. Gilinasi į pasaulio tautų muziką, turi muzikos instrumentų iš viso pasaulio kolekciją, instrumentais atlieka savo kūrybos muziką.

## Diskografija
* 2009 m. – Jurga Šeduikytė „+37° (Goal of Science)“
* 2010 m. – Alina Orlova „Mutabor”
* 2010 m. – Domantas Razauskas „Lietaus kambarys“
* 2011 m. – Saulės broliai „Kelionė“
* 2011 m. – Gediminas Storpirštis „Taip“
* 2011 m. – Arbata „SOS“
* 2012 m. – Ilona Balsytė „Lopšinės. Miegokit, sapnelį sapnuokit”
* 2012 m. – Andrius Kulikauskas „Visas aš (beveik)”
* 2012 m. – Šorena Džaniašvili „Mano širdies muzika“
* 2013 m. – Saulius Petreikis „Pasaulio tautų muzika“
* 2013 m. – Chris Rubens „Yellow Duck”
* 2013 m. – Malituanie „Malituanie”
* 2013 m. – Lemon Joy „Stebuklas”
* 2013 m. – Siela „Visa matanti akis”
* 2013 m. – Baltijos gitarų kvartetas „Tradicion Nuevo“
* 2014 m. – Saulius Petreikis „Lowlands”
* 2014 m. – Audrius Kliševičius „Silent Breath“
* 2014 m. – Baltasis Kiras „Amerika“
* 2016 m. – Domantas Razauskas ir Saulius Petreikis „Tarp juodų ir baltų debesų“
* 2016 m. – Saulius Petreikis „Tyka“
* 2017 m. – Rasa Serra ir Saulius Petreikis „Dzūkija“

## Nuorodos
* Sauliaus Petreikio internetinis puslapis 
* Bandcamp
* Pakartot
Miręs taikinys

**Miręs taikinys** () – 1971 m. Meksikoje sukurtas vesternas.

## Pagrindiniai aktoriai
: *Aktorius – vaidmuo*
* Glen Lee – Džonis
* Venetia Vianello – Kelė
* James Westerfield – Džonas Eplbis
* Virgil Frye – Poginas
* Evaristo Marquez – Lucius 

## Turinys

Vienišas pagyvenęs duobkasys prerijose aptinka ir imasi globoti našlaičiu likusį berniuką. Ilgainiui Džonis tampa duobkasio padėjėju ir kartu laidoja mirusiuosius. Vis dėlto jaunuolio toks gyvenimo būdas ir menkas uždarbis netenkina ir jis nusprendžia rasti lengvesnį būdą prasimanyti pinigų. Jis nori apiplėšti banką ir tokiu būdu apsirūpinti visam gyvenimui, kad paskui kartu galėtų atidaryti savo laidojimo namus, nors senasis duobkasys tam priešinasi.

Viename mieste jaunuolis įsimyli vietinę prostitutę, tačiau šios vaikinas, nesėkmingai suplanavęs ir įvykdęs apiplėšimą, priverstas sprukti, kartu pasiimdamas ir merginą. Nenorėdamas jos prarasti, Džonis leidžiasi iš paskos...
99 moterys

**99 moterys** () – režisieriaus Jesus Franco sukurtas veiksmo filmas, priskiriamas „exploitation“ stiliui.

## Pagrindiniai aktoriai
: *Aktorius – vaidmuo*
* Maria Rohm – Marija
* Maria Schell – Leonė Kerol
* Herbert Lom – gubernatorius Santosas
* Luciana Paluzzi – Natali Mendoza
* Rosalba Neri – Zoja
* Mercedes McCambridge – Telma Diaz
* Elisa Montes – Helga 

## Turinys

Saloje esančiame kalėjime kalinamos 99 moterys, nuteistos už įvairius nusikaltimus. Čia karaliauja smurtas ir prievarta, o salos gubernatorius į tai žiūri pro pirštus ir visiškai pritaria kalėjimo viršininkės Telmos Diaz veiklai bei metodams. 

Netrukus kalėjime pasirodo nauja būsima viršininkė Leonė Kerol, nusiteikusi pakeisti nusistovėjusią tvarką, tačiau tai nėra taip paprasta, nes idėja nesulaukia gubernatoriaus pritarimo, negana to, iš kalėjimo pabėga trys nuteistosios...
Veidai minioje

**Veidai minioje** () – 2011 m. sukurtas psichologinis veiksmo filmas, kuriame pagrindinį vaidmenį atliko aktorė Milla Jovovich.

## Pagrindiniai aktoriai
: *Aktorius – vaidmuo*
* Milla Jovovich – Ana Meršant
* Julian McMahon – detektyvas Kerestas
* David Atrakchi – Lanjonas
* Michael Shanks – Brisas
* Sarah Wayne Callies – Fransina 

## Turinys

Mieste naktimis siautėjant serijiniam žudikui, Ana Meršant netikėtai tampa nusikaltimo liudininke. Jai pavyksta išgyventi po užpuolimo, tačiau dėl patirtos galvos traumos ji praranda gebėjimą atpažinti ir prisiminti žmonių veidus. Tai ne tik sujaukia jos asmeninį gyvenimą, bet policijos viltis Anos pagalba atpažinti žudiką, kurio veidą ji matė...
Idealus pabėgimas

**Idealus pabėgimas** () – 2009 m. JAV sukurtas trileris.

## Pagrindiniai aktoriai
: *Aktorius – vaidmuo*
* Milla Jovovich – Sidnė
* Steve Zahn – Klifas
* Timothy Olyphant – Nikas
* Kiele Sanchez – Džina
* Marley Shalton – Kleo
* Chris Hemsworth – Kailas 

## Turinys

Jaunavedžiai Sindė ir Klifas leidžia medaus mėnesį keliaudami po Havajus. Keliaudami pėsčiųjų takais po kalnus, jie sutinka kitas poras ar grupeles, kurie tokiu pačiu būdu leidžia savo atostogas. Susipažinę su kita pora – Niku ir Džina – jie nusprendžia toliau keliauti kartu. 

Netrukus juos pasiekia žinia, kad saloje siautėja nusikaltėliai, nužudę kelias jaunuolių poras. Policija įtaria, kad žmogžudystes įvykdė pora, vyras ir moteris. Keliautojai, neseniai kartu leidę laiką, pradeda vieni kitus įtarinėti...
Stounas

**Stounas** () – 2010 m. JAV sukurtas trileris, kuriame vaidmenis sukūrė Robert De Niro, Milla Jovovich ir Edward Norton.

## Pagrindiniai aktoriai
: *Aktorius – vaidmuo*
* Robert De Niro – Džekas
* Milla Jovovich – Lucetė
* Edward Norton – Stounas
* Frances Conroy – Madeleinė
* Enver Gjokaj – Džekas jaunystėje
* Pepper Binkley – Madeleinė jaunystėje

## Turinys

Džekas – į pensiją besiruošiantis išeiti inspektorius, kurio darbas yra vertinti bylas kalinių, prašančių bausmės sutrumpinimo. Paskutinioji jo byla – padegėjo ir žmogžudžio Džeraldo Kreisio, save vadinančio Stounu. Šis pasiruošęs bet kam, kad tik atsidurtų laisvėje, kaip ir jo žmona Lucetė, kuri užmezga intymius santykius su Džeku, kad tik paveiktų šio sprendimą. Pastarasis, įsitikinęs, kad Stounas pasikeitė, nusprendžia suteikti jam šansą, tačiau netrukus supranta suklydęs...
Kęstutis Tubis

**Kęstutis Tubis** (g. 1960 m. birželio 23 d. Šyrokij Log kaime, Sibire) – Lietuvos ir Anykščių rajono savivaldybės politinis bei visuomenės veikėjas, 2015-2019 m., nuo 2023 m. – Anykščių rajono meras.

## Biografija
1967–1971 m. mokėsi Latavėnų aštuonmetėje mokykloje, 1971–1978 m. – Anykščių rajono Troškūnų vidurinėje mokykloje.

1978 m. dirbo Anykščių rajono „Aukštakalnio“ kolūkio (Latavėnuose) traktorininku. 1978–1980 m. atliko privalomąją karinę tarnybą sovietinėje kariuomenėje, tarnavo oro desantininkų dalinyje, buvo žvalgu. 1981 m. dirbo Panevėžio miesto vidaus reikalų skyriuje. 1981–1985 m. studijavo Gorkio (dabar – Nižnij Novgorodas, Rusija) vidaus reikalų ministerijos aukštojoje mokykloje, kuri rengė pareigūnus, darbui represinėse SSRS struktūrose.

Grįžęs į Lietuvą, 1985–1987 m. dirbo Panevėžio miesto vidaus reikalų skyriaus operatyviniu įgaliotiniu, 1987–1991 m. – poskyrio viršininko pavaduotoju, vėliau – viršininku. 1991–1996 m. – Panevėžio miesto policijos komisariato Kriminalinės policijos skyriaus komisaras. 1987 m. įstojo į **Tarybų Sąjungos komunistų partiją.** 1996–1997 m. – Šiaulių miesto vyriausiojo policijos komisariato Kriminalinės policijos skyriaus komisaras. 1997–1998 m. – Anykščių rajono policijos komisariato vadovas. 1999–2001 m. – Policijos departamento prie Vidaus reikalų ministerijos Kriminalinių nusikaltimų tyrimo tarnybos vyresnysis komisaras (vadovas). 2001–2003 m. – Lietuvos kriminalinės policijos biuro Nusikaltimų tyrimo tarnybos vyresnysis komisaras, pasikeitus struktūrai, 2003–2004 m. – Lietuvos kriminalinės policijos biuro Nusikaltimų tyrimo vyriausiosios valdybos viršininkas. 2004–2008 m. – Lietuvos policijos generalinio komisaro pavaduotojas. Nuo 2006 m. Troškūnų Kazio Inčiūros vidurinės mokyklos Garbės galerijos narys. 2008 m. baigė tarnybą vidaus reikalų sistemoje. 2012 m. dalyvavo Lietuvos Respublikos Seimo rinkimuose kaip Lietuvos Respublikos liberalų sąjūdžio kandidatas.

2015 m. Lietuvos savivaldybių tarybų rinkimuose, iškeltas Lietuvos Respublikos liberalų sąjūdžio, laimėjo mero rinkimus Anykščių rajone. 

2019 m. sausio 28 d. sulaikytas Specialiųjų tyrimų tarnybos (STT). Teismas skyrė nušalinimą nuo pareigų trims mėnesiams. Jam taip pat skirtos ir kardomosios priemonės – 10 tūkst. eurų užstatas, rašytinis pasižadėjimas neišvykti, draudimas bendrauti su tam tikrais asmenimis bei lankytis Anykščių rajono savivaldybės administracijos pastate. 2022 m. vasario 28 d. Utenos apylinkės teismo Molėtų rūmai konstatavo, kad K.Tubis nepadarė veikų, turinčių nusikaltimo ar baudžiamojo nusižengimo požymių.

2019 m. merų rinkimuose nesėkmingai siekė perrinkimo antrai kadencijai.

2023 m. kovo 19 d. Lietuvos savivaldybių tarybų rinkimuose, iškeltas Lietuvos valstiečių ir žaliųjų sąjungos, laimėjo mero rinkimus Anykščių rajone.

## Šaltiniai
Skirmantas Mockevičius

**Skirmantas Mockevičius** (g. 1965 m. gruodžio 18 d. Smalininkuose, Jurbarko rajone) – Lietuvos ir Jurbarko rajono savivaldybės politinis bei visuomenės veikėjas.

## Biografija

1973–1984 m. mokėsi Jurbarko rajono Smalininkų vidurinėje mokykloje. 1976–1983 m. mokėsi Jurbarko vaikų muzikos mokykloje, mokytojo Kęstučio Vasiliausko smuiko klasėje. 1984 m. įstojo į Lietuvos žemės ūkio akademijos (dabar – Aleksandro Stulginskio universitetas) Mechanizacijos fakultetą.

1984–1986 m. tarnavo sovietinėje kariuomenėje.

1991 m. baigė Lietuvos žemės ūkio akademiją, įgijo inžinieriaus mechaniko specialybę. 2000–2004 m. studijavo teisę Lietuvos teisės universiteto Teisės fakultete, buvo suteiktas teisės bakalauro kvalifikacinis laipsnis. 2004–2006 m. Mykolo Romerio universitete studijavo pagal magistrantūros studijų teisės programą (specializacija – finansų teisė), buvo suteiktas teisės magistro kvalifikacinis laipsnis.

1993–1995 m. dirbo Jurbarko rajono policijos komisariato Ekonominių nusikaltimų tyrimo grupėje. 1995–1998 m. dirbo Jurbarko rajono valstybinės mokesčių inspekcijos Mokesčių išieškojimo ir prevencijos skyriaus vedėju.

Nuo 1999 m. dirbo Tauragės apskrities valstybinės mokesčių inspekcijos Mokestinių prievolių skyriaus Jurbarko poskyrio vedėju.

Dalyvauja visuomeninėje veikloje: yra Jurbarko Antano Giedraičio-Giedriaus gimnazijos tarybos narys, griežia smuiku Jurbarko kultūros centro liaudiškoje kapeloje „Mituva“, liaudies šokių ansamblyje „Veliuonietis“.

Nuo 2015 m. Jurbarko rajono meras. 2015–2023 m. Jurbarko rajono savivaldybės tarybos narys.

## Šaltiniai
Vytenis Tomkus

**Vytenis Tomkus** (g. 1980 m. kovo 1 d. Kaišiadoryse) – Lietuvos ir Kaišiadorių rajono savivaldybės politinis bei visuomenės veikėjas, 2015-2023 m. Kaišiadorių rajono meras. Nuo 2023 m. iki 2025 m. ėjo Žemės ūkio viceministro pareigas.

## Biografija
1988–1998 m. mokėsi Kaišiadorių 1-ojoje vidurinėje mokykloje. 1988–1994 m. lankė vaikų muzikos mokyklą.

1998 m. įstojo į Vytauto Didžiojo universiteto Tarptautinės teisės ir politikos mokslų institutą (vėliau – Politikos mokslų ir diplomatijos institutas), jį baigė 2002 m. ir įgijo viešojo administravimo bakalauro kvalifikacinį laipsnį, o Ekonomikos ir vadybos fakultete įgijo verslo administravimo gretutinės specialybės pagrindus.

1999 m. Divizijos generolo Stasio Raštikio puskarininkių mokykloje pradėjo lankyti jaunesniųjų karininkų vadų kursus (vėliau – Studentų karinio rengimo batalionas) ir 2002 m. įgijo atsargos leitenanto karinį laipsnį bei pėstininkų būrio vado kvalifikaciją.

2002 m. įstojo į Vytauto Didžiojo universiteto Teisės institutą, jame 2005 m. baigė komercinės teisės magistrantūros studijų programą ir įgijo teisės magistro kvalifikacinį laipsnį, taip pat buvo suteiktas Mičigano universiteto (JAV) Transnacionalinės teisės sertifikatas.

2006–2007 m. Vytauto Didžiojo universitete išklausė papildomus teisės vientisųjų studijų programos dalykus ir įgijo teisės magistro kvalifikacinį laipsnį.

Nuo 2009 m. pradėjo dirbti Lietuvos centrinėje kredito unijoje Kaune teisininku, nuo 2010 m. dirbo Teisės ir kredito unijų finansinės veiklos vertinimo skyriaus vadovu.

2010 m. įstojo į Tėvynės Sąjungos-Lietuvos krikščionių demokratų partiją. 2012 m. pabaigoje buvo išrinktas TS-LKD Kaišiadorių skyriaus pirmininku, o 2014 m. pabaigoje skyriaus pirmininku buvo perrinktas antrai kadencijai. 2014 m. pradžioje tapo Jaunųjų konservatorių lygos Kaišiadorių skyriaus nariu.

2015 m. Lietuvos savivaldybių tarybų rinkimuose laimėjo mero rinkimus Kaišiadorių rajone.

2023 m. paskirtas Žemės ūkio viceministru.

Žmona Miglė – biochemijos mokslų daktarė, dirba Vilniaus universitete.

## Šaltiniai

|-
Petras Pušinskas

**Petras Pušinskas** (g. 1961 m. spalio 26 d. Mikulčių kaime) – Lietuvos ir Skuodo rajono savivaldybės politinis bei visuomenės veikėjas, nuo 2015 m. išrinktas Skuodo rajono meru.

## Biografija

1968–1972 m. mokėsi Mikulčių pradinėje mokykloje. 1979 m. baigė Mosėdžio vidurinę mokyklą. 1979–1982 m. mokėsi Kretingos tarybiniame ūkyje-technikume augalų apsaugos agronomo specialybės. Baigė su pagyrimu.

1990 m. baigė Lietuvos žemės ūkio akademiją (dabar – Aleksandro Stulginskio universitetas) ir įgijo agronomo specialybę.

2005 m. baigė Kauno technologijos universitetą, chemijos inžinerijos specialybę ir įgijo naftos ir organinės chemijos inžinieriaus specialybės bakalauro laipsnį. 2006 m. Kauno technologijos universitete baigė pedagogikos studijas ir įgijo mokytojo kvalifikaciją.

2015 m. Lietuvos savivaldybių tarybų rinkimuose laimėjo mero rinkimus Skuodo rajone.

## Šaltiniai